Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: sportról szóló 1996. évi LXIV. törvény 2. §-ának i) pontjában foglaltak szerint, valamint a Polgári Törvénykönyv
Paragraph Index: 293

sportról szóló 1996. évi LXIV. törvény 2. §-ának i) pontjában foglaltak szerint, valamint a Polgári Törvénykönyv 74/G. §-ának (1) bekezdése szerint határozatlan időtartamra létrehozza az Unió Labdarúgó Európa Bajnokság Közalapítványt a következő feltételek szerint: I. Alapító Magyar Köztársaság Kormánya (a továbbiakban: alapító). II. A közalapítvány neve Unió Labdarúgó Európa Bajnokság Közalapítvány Rövidített neve: Unió EBKA III. A közalapítvány székhelye 1146 Budapest, Istvánmezei út 3—5. IV. 1. A közalapítvány célja A Kormány a közalapítványt abból a célból hozza létre, hogy a sporttörvény 2. §-ának c), h), i) pontjaiban megfogalmazott állami feladatokból következően egy jelentős nemzetközi labdarúgó torna — a Labdarúgó EB — megpályázásának és megrendezésének támogatásával segítse a magyar labdarúgás — mint versenysport — az érintett labdarúgó stadionok fejlesztést, működőképességének biztonságát. Ebből következően a közalapítvány alapvető célja, hogy irányító-koordináló tevékenységével, továbbá anyagi eszközökkel támogassa Magyarország és Ausztria közös pályázati projektjét a Labdarúgó Európa Bajnokság rendezési jogának elnyerése és magas színvonalú megrendezése érdekében. Ezáltal is megalapozva Magyarország még jobb megismertetését az Európai Közösség tagállamaival, amellyel is erősíteni kívánjuk hazánk euroatlanti integrációjának elősegítését. * A Közalapítványt a Fővárosi Bíróság 13.Pk.60247/98/5. számú végzésével nyilvántartásba vette.

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes